Hej Bolius  
  
Er der regler for hvor meget CO2 der må være i et nyt hus og pr. person?   
  
Med venlig hilsen Ivan S. 


CO2 i nyt hus - hvor meget må der være?
**Hej Ivan Sørensen**  
  
 Der findes i Bygningsreglementet (endnu) ikke regler for privat beboelse, udover at der skal være mulighed for at have et sundt og godt indeklima.   
  
 CO2 (kuldioxid) er en farve- og lugtløs gas som findes helt naturligt i jordens atmosfære, og opstår fx ved forbrænding af organisk stof, fotosyntese og når mennesker og dyr indånder ilt udånder de kuldioxid.   
  
Hver person afgiver omkring 450 L (900 gram) kuldioxid hver dag, så der vil altid være kuldioxid indeklimaet. Luften inde bør ikke indeholde over 1000 ppm (parts per million, dvs. antallet af Co2 molekyler blandt luftmolekyler), luften udendørs indeholder typisk omkring 380 ppm.   
  
 Kuldioxid er ikke i sig selv direkte sundhedsskadeligt, men for høj koncentration kan give hovedpine, træthed og koncentrationsbesvær. Samtidig kan højt kuldioxidniveau være indikator på at den samme luft har været i rummet for længe, og derfor også af andre årsager trænger til at skiftes ud.   
  
 Så det der skal til for at sænke niveauet er god ventilation og regelmæssig udluftning.  
  
Læs mere om indeklima her: [Tjek dit indeklima](/tjek-dit-indeklima-17408/ "indeklima") 

